CELEX: 32019D2139
Language: et
Date: 2019-12-10 00:00:00
Title: Nõukogu otsus (EL, Euratom) 2019/2139, 10. detsember 2019, millega nimetatakse ametisse sõltumatute väljapaistvate isikute komitee kaks liiget vastavalt Euroopa Parlamendi ja nõukogu määruse (EL, Euratom) nr 1141/2014 (mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist) artikli 11 lõikele 1

13.12.2019   
               
               
                  ET
               
               
                  Euroopa Liidu Teataja
               
               
                  L 324/9
               
            
         NÕUKOGU OTSUS (EL, Euratom) 2019/2139,
         10. detsember 2019,
         millega nimetatakse ametisse sõltumatute väljapaistvate isikute komitee kaks liiget vastavalt Euroopa Parlamendi ja nõukogu määruse (EL, Euratom) nr 1141/2014 (mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist) artikli 11 lõikele 1
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse Euroopa Parlamendi ja nõukogu 22. oktoobri 2014. aasta määrust (EL, Euratom) nr 1141/2014, mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist, (1) eriti selle artikli 11 lõiget 1,
         ning arvestades järgmist:
         
                     (1)
                  
                  
                     Määruse (EL, Euratom) nr 1141/2014 artikli 11 lõikega 1 luuakse sõltumatute väljapaistvate isikute komitee („komitee“).
                  
               
                     (2)
                  
                  
                     Määruse (EL, Euratom) nr 1141/2014 artikli 11 lõike 1 kohaselt koosneb komitee kuuest liikmest – Euroopa Parlament, nõukogu ja komisjon nimetavad igaüks kaks liiget. Komitee uus koosseis nimetatakse kuue kuu jooksul pärast Euroopa Parlamendi esimese istungjärgu lõppu pärast igakordseid Euroopa Parlamendi valimisi. Komitee liikmete volitusi ei saa pikendada,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Sõltumatute väljapaistvate isikute komitee liikmeteks nimetatakse komitee tegutsemisaja lõppemiseni järgmised isikud:
               
                           —
                        
                        
                           Algis KRUPAVIČIUS,
                        
                     
                           —
                        
                        
                           Christian WALDHOFF.
                        
                     
            
               2.   Ametisse nimetamisel peab iga ametisse nimetatav liige allkirjastama käesoleva otsuse lisas esitatud avalduse sõltumatuse ja huvide konflikti puudumise kohta.
            
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 10. detsember 2019
            
               
                  Nõukogu nimel
               
               
                  eesistuja
               
               T. TUPPURAINEN
            
         
         
            (1)  ELT L 317, 4.11.2014, lk 1.
      
      
         
            LISA
            
               AVALDUS SÕLTUMATUSE JA HUVIDE KONFLIKTI PUUDUMISE KOHTA
            
            Mina, allakirjutanu, ………………..., kinnitan, et olen võtnud teadmiseks Euroopa Parlamendi ja nõukogu määruse (EL, Euratom) nr 1141/2014 (mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist) artikli 11 lõike 1 ning olen sõltumatute väljapaistvate isikute komitee liikme ülesannete täitmisel täielikult sõltumatu ja järgin täiel määral nimetatud määruse norme.
            Ma ei taotle ega võta vastu juhiseid üheltki institutsioonilt või valitsuselt ega üheltki teiselt organilt, üksuselt või asutuselt. Ma hoidun igasugusest tegevusest, mis ei vasta minu ülesannete laadile.
            Kinnitan, et ma ei ole endale teadaolevalt olukorras, kus mul oleks huvide konflikt. Huvide konflikt esineb siis, kui minu kui sõltumatute väljapaistvate isikute komitee liikme ülesannete erapooletut ja objektiivset täitmist ohustavad perekonna, eraelu, poliitiliste, riiklike, filosoofiliste või usuliste sidemete või majanduslike huvidega seotud põhjused või mis tahes muud põhjused, mis tulenevad minu ja vahendite saaja ühistest huvidest.
            Eelkõige kinnitan, et ma ei ole Euroopa Parlamendi, nõukogu ega komisjoni liige. Ma ei ole ühelgi valitaval ametikohal. Ma ei ole Euroopa Liidu ametnik ega teenistuja. Ma ei ole ega ole kunagi olnud Euroopa tasandi erakonna või Euroopa tasandi poliitilise sihtasutuse töötaja.
            
               …,
               
                  
                     [KUUPÄEV + sõltumatute
                  
                  
                     väljapaistvate isikute
                  
                  
                     komiteesse nimetatud
                  
                  
                     liikme ALLKIRI]